**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL UŽDAROSIOS AKCINĖS BENDROVĖS „ŠILUTĖS VANDENYS“  ATSISKAITOMŲJŲ APSKAITOS PRIETAISŲ PRIEŽIŪROS IR VARTOTOJŲ APTARNAVIMO PASLAUGŲ KAINŲ NUSTATYMO**

2020 m. gegužės d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 10 punktu, Geriamojo vandens apskaitos prietaisų įsigijimo, įrengimo ir eksploatavimo užmokesčio apskaičiavimo metodika, patvirtinta Valstybinės energetikos reguliavimo tarybos 2020 m. vasario 28 d. nutarimu Nr. O3E-178 „Dėl Valstybinės kainų ir energetikos kontrolės komisijos 2019 m. balandžio 1 d. nutarimo Nr. O3E-91 „Dėl geriamojo vandens apskaitos prietaisų įsigijimo, įrengimo ir eksploatavimo užmokesčio apskaičiavimo metodikos patvirtinimo“ pakeitimo, Šilutės rajono savivaldybės taryba n u s p r e n d ž i a:

 1. Nustatyti uždarosios akcinės bendrovės „Šilutės vandenys“ atsiskaitomųjų apskaitos prietaisų priežiūros ir vartotojų aptarnavimo paslaugų kainas (be pridėtinės vertės mokesčio):

 1.1. atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą vartotojams, perkantiems geriamojo vandens tiekimo ir nuotekų tvarkymo paslaugas daugiabučiuose ir individualiuose namuose – 0,77 Eur apskaitos prietaisui per mėn.

 1.2. atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą abonentams (įmonėms, organizacijoms), perkantiems geriamojo vandens tiekimo ir nuotekų tvarkymo paslaugas, ją diferencijuojant pagal įrengtų apskaitos prietaisų diametrus ir tipus:

1.2.1. diametras 15 mm – 0,77 Eur apskaitos prietaisui per mėn.;

1.2.2. diametras 20 mm – 1,16 Eur apskaitos prietaisui per mėn.;

1.2.3. diametras 25 mm – 2,75 Eur apskaitos prietaisui per mėn.;

1.2.4. diametras 32 mm – 3,02 Eur apskaitos prietaisui per mėn.;

1.2.5. diametras 40 mm – 6,05 Eur apskaitos prietaisui per mėn.;

1.2.6. diametras 50 mm – 23,01 Eur apskaitos prietaisui per mėn.;

1.2.7. diametras 80 mm – 31,83 Eur apskaitos prietaisui per mėn.;

1.2.8. diametras 100 mm – 26,10 Eur apskaitos prietaisui per mėn.

2. Nustatyti, kad šio nutarimo 1 punkte nurodytos atsiskaitomųjų apskaitos prietaisų priežiūros ir vartotojų aptarnavimo paslaugų kainos suderintos trejų metų laikotarpiui nuo šių kainų įsigaliojimo dienos.

 3. Nustatyti, kad šis sprendimas turi būti paskelbtas Teisės aktų registre ir Savivaldybės interneto svetainėje [www.silute.lt](http://www.silute.lt/).

Savivaldybės meras Vytautas Laurinaitis

Virgilijus Pozingis

2020-05-

Zita Tautvydienė

2020-05-19

Arvydas Bielskis

2020-05-19(G)

Vita Stulgienė

2020-05-19

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |

Rengė

Ugnė Šunokienė, tel. (8 441) 79 221, el. p. ugne.sunokiene@silute.lt

2020-05-19

P:\Tarybos\_projektai\_2011-2019\2020 metai\Geguzes 28\UKS01KVPJG.docx

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIUS

AIŠKINAMASIS RAŠTAS

**DĖL TARYBOS SPRENDIMO „DĖL UŽDAROSIOS AKCINĖS BENDROVĖS „ŠILUTĖS VANDENYS“ ATSISKAITOMŲJŲ APSKAITOS PRIETAISŲ PRIEŽIŪROS IR VARTOTOJŲ APTARNAVIMO PASLAUGŲ KAINŲ NUSTATYMO“ PROJEKTO**

2020 m. gegužės d.

Šilutė

|  |
| --- |
| ***1. Parengto projekto tikslai ir uždaviniai.*** |
|  Vadovaujantis Lietuvos Respublikos geriamojo vandens tiekimo ir nuotekų tvarkymo įstatymu nustatyti UAB „Šilutės vandenys“ atsiskaitomųjų apskaitos prietaisų priežiūros ir vartotojų aptarnavimo paslaugų kainas. |
| ***2. Kaip šiuo metu yra sureguliuoti projekte aptarti klausimai.*** |
|  Šiuo metu galiojančios UAB „Šilutės vandenys“ atsiskaitomųjų apskaitos prietaisų priežiūros ir vartotojų [aptarnavimo paslaugų kainos buvo nustatytos Valstybinės kainų ir energetikos kontrolės komisijos nutarimu 2019 m. vasario 8 d. nutarimu „Dėl uždarosios akcinės bendrovės „Šilutės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų vienašališko nustatymo“.](https://www.e-tar.lt/portal/lt/legalAct/3b5ad7c07a6b11eab005936df725feed)Geriamojo vandens apskaitos prietaisų priežiūros mokestis apskaičiuotas vadovaujantis 2019 m. balandžio 1 d. Valstybinės energetikos reguliavimo tarybos nutarimu Nr. O3E-91. Vadovaujantis nutarimu apskaitos prietaisų priežiūros mokestį (eurais vartotojui per mėnesį arba eurais per mėnesį už apskaitos prietaisą) veiklos plano vykdymo laikotarpiui nustato savivaldybių tarybos, kurių teritorijose ūkio subjektas teikia apskaitos prietaisų priežiūros paslaugas. UAB „Šilutės vandenys“ siūlomas mokestis – eurais per mėnesį už apskaitos prietaisą vartotojams ir abonentams. Vadovaujantis geriamojo vandens apskaitos prietaisų įsigijimo, įrengimo ir eksploatavimo užmokesčio apskaičiavimo metodikos 13 punktu, UAB „Šilutės vandenys“ pasirinktas diferencijavimo būdas – mokestis gyventojams ir mokestis abonentams, kuris diferencijuojamas pagal apskaitos prietaiso diametrą.  |
| ***3. Kokių pozityvių rezultatų laukiama.*** |
|  Nustačius UAB „Šilutės vandenys“ atsiskaitomųjų apskaitos prietaisų priežiūros ir aptarnavimo paslaugų kainas tiekėjas gaus pajamas už teikiamas paslaugas atitinkančias sąnaudas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
|  Nėra. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** |
| Nėra. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.***  |
|  Antikorupcinio vertinimo pažyma ([pridedama)](UKS02antikor.paz.doc). |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** |
|  UAB „Šilutės vandenys“ apskaitos prietaisų priežiūros mokesčio projekto aiškinamasis raštas [(pridedamas).](UKS02priedas1.pdf) |
| ***8. Projekto autorius ar autorių grupė.*** |
| Ugnė Šunokienė, Ūkio skyriaus vyriausioji specialistė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
|  Apskaitos prietaisų priežiūros ir aptarnavimo paslaugų kainos. |
|  ***10. Kiti, autorių nuomone, reikalingi pagrindimai ir paaiškinimai.*** |
|  Nėra. |

Ūkio skyriaus vyriausioji specialistė Ugnė Šunokienė